
U ime Allaha, Milostivog, Samilosnog 

Hvala Allahu, azze ve dželle, koji je učinio da Tewba - 
Pokajanje bude prva faza kroz koju prolaze svi oni koji 
žele da se vrate Allahu, azze ve dželle, kao i oni koji 
nastoje poboljšati svoj odnos spram Allah, azze ve dželle. 

Neka je salavat i selam na Allahova Poslanika, sallallahu 
alejhi ve sellem, koji je imao običaj da kaže: "Ljudi, 
pokajte se Allahu, jer zaista ja Mu se kajem po stotinu 
puta dnevno!" (Hadis bilježi imam Muslim). 

Neka je salavat i selam na Njegovu časnu porodicu, 
ashabe i sve one koji ih slijede u dobru do Sudnjeg dana. 

Uzvišeni Allah na mnogim mjestima u svojoj knjizi podstiče 
na Tewbu, pa kaže: 

"O vi koji vjerujete, učinite pokajanje Allahu iskreno, da bi 
Gospodar vaš preko ružnih postupaka vaših prešao i da 



bi vas u džennetske bašče, kroz koje rijeke teču uveo, na 
Dan u kojem Allah neće osramotiti Vjerovjesnika i one koji 
su zajedno sa njim vjerovali; svjetlo njihovo će ići ispred 
njih i s njihove desne strane. "Gospodaru naš" - govori će 
oni — "učini potpunim svjetlo naše i oprosti nam jer Ti, 
doista, sve možeš." (Prijevod značenja, sura Et-Tahrim, 
ajet broj8) 

Stoga, neophodno je da se osvrnemo na jezičko i 
terminološko značenje riječi Et-Tewba (Pokajanje). 

JEZIČKO ZNAČENJE RIJEČI ET-TEWBA 

U jezičkom značenju Tewba označava povratak ili 
vraćanje od grijeha u pokornost i poniznost Allahu, azze 
ve dželle, dok se za čovjeka koji se vraća od grijeha 
kaže da je pokajnik (ar. Taiib). 

Allah, azze ve dželle, je TEWWAB, odnosno onaj koji 
prašata svojim robovima koji mu se povrate i pokaju. 

Allah Uzvišeni Sebe opisuje kao Onoga koji puno oprašta 
pokajnicima. 

Pa kaže Uzvišeni: 

[y.:ay] c£^£&! "č lStL> J^j j*\j Cj\j J-J JU*J ^Ij 

"Ja ću sigurno oprostiti onome koji se pokaje i uzvjeruje i 
dobra djela čini, i koji zatim na Pravome putu ustraje." 
(Prijevod značenja, sura Ta-Ha, ajet broj 82). 

TERMINOLOŠKO ZNAČENJE RIJEČI ET-TEV/BA 



U terminološkom značenju riječ Et-Tewba označava 
ostavljanje grijeha radi Allaha, azze ve dželle, i to na 
najljepši (adekvatni) način. 

Tako da Tewba biva najbolji i najpotpuniji vid izgovora 
(opravdanja) za određeni postupak ili djelo koje se nije 
trebalo (nije smjelo) da učini, a sam izgovor može da 
bude na jedan od tri načina: 

Da kaže onaj koji se pravda: Nisam to uradio. 

Ili pak da kaže: Uradio sam to zbog toga i toga! 

Ili da kaže: Uradio sam to, pogriješio sam i loše sam 
postupio i sada se kajem za to - i ovo je ustvari treći i 
najbolji vid izgovora koji je i ima značenje Tewbe. 

Mnogo je Serijatski tekstova koji govore i podstiču na 
Tewbu (Pokajanje), od njih su: 

Kaže Allah, azze ve dželle: 

"O vi koji vjerujete, učinite pokajanje Allahu iskreno, da bi 
Gospodar vaš preko ružnih postupaka vaših prešao i da 
bi vas u džennetske bašče, kroz koje rijeke teku uveo, na 
Dan u kojem Allah neće osramotiti Vjerovjesnika i one koji 
su zajedno sa njim vjerovali; svjetlo njihovo će ići ispred 



njih i s njihove desne strane. "Gospodaru naš" - govori će 
oni — "učini potpunim svjetlo naše i oprosti nam jer Ti, 
doista, sve možeš." (Prijevod značenja, sura Et-Tahrim, 
ajet broj8). 

I Kaže Uzvišeni: 

"On je poslije i njima oprostio da bi se i ubuduće kajali, 
jer Allah, uistinu, prima pokajanje i milostiv je." (Prijevod 
značenja, sura Et-Tewba, ajet broji 1 8). 

I kaže Uzvišeni: 



"A onaj ko se bude pokajao i dobra djela činio, on se, 
uistinu, Allahu iskreno vratio!" (Prijevod značenja, sura 
Furqan, ajet broj 71 ). 

Nakon ovoga izloženog sigurno ćeš se zapitati dragi 
brate i cijenjena sestro pitanje koje će biti sljedećeg 
konteksta: 

ALI, ŠTA JE TO USTVARI TEVVBA? 

Tewba je, dragi moj brate i cijenjena sestro, povratak 
Uzvišenom Allahu, ostavljanje svega, javnog i tajnog, 
svega što Uzvišeni mrzi i čime nije zadovoljan, a zatim 
činjenje samo onoga čime je On zadovoljan, onoga što 
On voli i traži od Svojih robova. 

Tewba je, zaštita od očaja i beznađa! 



Tewba je izvor svakog dobra i svake sreće na Dunjaluku i 
Ahiretu. 

Početak, sredina i kraj vjerničkog puta ispunjen je 
Tewbom. 

Tewba je ostavljanje grijeha iz straha od Uzvišenog 
Allaha, spoznaja prezrenosti grijeha, kajanje za činjenje 
istog, čvrsta odluka da se neće vratiti istom grijehu, 
kajanje za ono što je prošlo i okretanje Allahu, subhanehu 
ve te'ala, u onome što je preostalo. 

Također, nakon što si dragi brate i cijenjena sestro 
dobio/dobila odgovor ti i tvoja duša ćete početi da se 
obračunavate sve dok ne dođete do sljedećeg pitanja 
koje će glasiti: 

ZAŠTO DA UČINIM TEVVBU? 

Pitaš me: „Zašto da ostavim harame kada u tome osjećam 
smiraj? 

Zašto da obaram pogled, ne gledam u mlade djevojke, 
kada je slast mojih očiju u tome? 

Zašto da se vežem za namaz i post, kada ne želim da 
budem svezan i sputavan? Zašto i zašto? 

Zar čovjek ne treba da radi onošto će ga učiniti sretnim, 
ono u čemu će osjetiti smiraj i rahatluk, u čemu će pronaći 
svoju sreću? 

Zašto da se pokjem od svega toga?" 

Prije nego li ti odgovorim na tvoja pitanja, želim da znaš 
da ti ja ne želim ništa drugo do sreću, smiraj i rahatluk, 
spas i dobro, ali kako na Dunjaluku tako i na Ahiretu. 



Ne zaboravi a poslije ovoga svijeta ima drugi svijet koji 
čeka svakog od nas. 

Ne zaboravi da nakon ovog mejdana sjetve doći će 
mejdan žetve, a, doista, nećemo požnjeti osim ono što 
smo svojim rukama posijali. 

Zato, odgovarajući na tvoja pitanja, kažem ti: Pokaj se, 
dragi moj brate i cijenjena sestro pa učini Tewbu, jer je 
Tewba: 

Pokornost Allahovoj naredbi, jer je On Uzvišeni naredio 
i meni i tebi i svim vjernicima da Mu se iskreno kajemo: 

[Ti:A] li-j-v^J AjJ-J Ali' /i) I9J5J IjJL*! /jJ«AJ) Lg-J I U 

„O vjernici, iskreno se Allahu pokajte!" (Prijevod 
značenja Et-Tahrim, 8.) 

Učini Tewbu jer je Tewba razlog tvog uspjeha na 
Dunjaluku i Ahiretu. 



Zar nije Uzvišeni rekao: 



,,l svi se Allahu pokajte, o vjernici, da biste postigli 
ono što želite!" (Prijevod značenja En-Nur, 31.) 

A složit ćemo se da ono što najviše priželjkujemo jeste 
spas i uspjeh na oba svijeta. 

Učini Tewbu jer je Tewba razlog Allahove ljubavi 
prema tebi. 

Zar Svevišnji nije rekao: 



„Doista, Allah voli one koji se mnogo kaju i one koji 
se mnogo čiste." (Prijevod značenja El-Bekara, 222.) 

Da li postoji veća sreća i da li vjernik može biti više 
sretan od onoga trenutka kada sazna da ga njegov 
Gospodar voli?! 

A to će saznati onoga trenutka kada Mu se iskreno 
okrene, skrušeno i ponizno, visoko podignutih ruku, tražeći 
oprosta za svoje grijehe. 

Učini Tewbu jer je Tewba razlog tvoga ulaska u 
Džennet i spas od Vatre. 

Svevišnji je rekao: 

,,A njih smjeniše zli potomci, koji molitvu napustile i 
za požudama pođoše, oni će sigurno zlo proći, ali oni 
koji se pokaju i uzvjeruju i dobro budu činili njima se 
neće nikakva nepravda učiniti; oni će u Džennet 
ući." (Prijevod značenja Merjem, 59-60.) 

Učini Tewbu jer je Tewba razlog spuštanja bereketa, 
jačanje snage, povećavanja imetka, poroda i drugog. 

Allah, subhanehu ve te'ala, je rekao: 

\j\jjjs a-S\JLp 5-LiiUl U**n> 4j} I«JaJ C 4-3sJj \*JlJC*J\ ?%3 uj 

„O narode moj, molite Gospodara svoga da vam 
oprosti i pokajte Mu se, On će vam slati kišu obilnu i 
dat će vam još veću snagu uz onu koju imate i ne 
odlazite kao mnogobošci." (Prijevod značenja Hud, 52.) 

Također je rekao: 

4->J J*^j ^^ (*-^ J*^j usfSj J|>*^ fi-^^43 ^ :n ] 5!3^* 

,,l govorio sam: 'Tražite od Gospodarasvoga oprosta, 

jer On, doista, mnogo prašta. On će vam kišu obilnu 

slati i pomoći vas imanjima i sinovima, i dat će vam 

bašče i rijeke će vam dati." (Prijevod značenja Nuh, 7 0- 

12.) 

Pokaj se svome Gospodaru jer je Tewba razlog brisanja 

tvojih loših cijela i njihova pretvaranja u dobra djela. 

Zar ne čuješ riječi Sveišnjeg Allaha: 

„O vjernici, pokajte se Allahu iskreno, da bi Gospodar 
vaš preko ružnih postupaka vaših prešao i da bi vas u 
džennetske bašče, kroz koje rijeke teku, 
uveo." (Prijevod značenja Et-Tahrim, 8.) 






Takođe je rekao: 

„Ali onima koji se pokaju i dobra djela čine, Allah će 
njihova loša djela u dobra promijeniti, a Allah prašta i 
samilostan je." (Prijevod značenja El-Furkan, 70.) 

Pa, zar ove blagodati i mnoge druge, ne podstiču nas da 
se pokajemo svome Gospodaru?! 

Zbog čega da škrtarimo i uskraćuemo svojim dušama ono 
u čemu je sreća za njih?! 

Zbog čega da upropaštavamo i ostavljamo svoje duše u 
tminama grijeha, zabranjujući im Allahovo zadovoljstvo?! 

Doista, spomenute blagodati trebale bi da nas podstaknu 
da požurimo s Tewbom Allahovu oprostu i Njegovoj 
milosti. 

Nakon što ti je Allah, azze ve dželle, dao snagu i 
razboritost da dođeš do faze u kojoj si shvatio i prihvatio 
ono što ti se ponudilo u dva prethodna pitanja i 
odgovora, odmah nakon toga se nameće pitanje koje je 
ustvari plod prethodna dva pitanja a ono je: 

KAKO DA SE POKAJEM ZA SVOJE 
GRIJEHE I VRATIM SVOME GOSPODARU? 

Dragi moj brate, plemenita i cijenjena sestro, mnogi od 
nas shvataju da nema drugog izlaza i puta do sreće na 
obadva svijeta osim u povratku Allahu, subhanehu ve 
te'ala, shvataju da se sreća ne može postići slijeđenjem 
strasti i slasti, uživanjem i naslađivanjem, koje kad - tad 
mora proći! I šta poslije toga?! 



Kažem, mnogi to od nas shvataju ali ne znaju kako da 
učine pokajanje, kako da se vrate svome Gospodaru, 
odakle da počnu. 

Svevišnji Allah, doista, kada želi Svome robu dobro, 
olakša mu puteve i načine koji vode do toga dobra. 

Ovom prilikom spominjem nekoliko stvari koje će nam 
pomoći u činjenju iskrene Tewbe, iskrenog pokajanja i 
vraćanja Allahu, subhanehu ve te'ala. 

1 . Popravimo svoj nijjet-namjeru. Iskreno se pokajmo 
Uzvišenom Allahu. 

Doista, čovjek, ukoliko očisti svoje srce prema Allahu i 
bude iskreno tražio povratak Njemu, Allah će ga 
potpomoći u tome, sačuvat će ga svega što ga odvraća 
od iskrene Tewbe. 

Dočim, onaj koji ne bude iskren prema svome Gospodaru, 
Allah će ga prepustiti šejtanu koji će mu uljepšavati zlo i 
poroke sve dok ne ode sa ovoga svijeta bez da se 
prethodno pokaje svome Gospodaru za svoje grijehe. 

2. Obračunavajmo se sa svojom dušom, jer, doista, obračun 
podstiče čovjeka na činjenje dobrih djela, postizanje 
onoga što ga je prošlo, što je propustio u svome životu. 

Obračun podstiče čovjeka na Tewbu i njeno čuvanje. 

3. Podsjećajmo i podstičimo svoju dušu. Opominjimo je i 
prijetimo joj, strašimo je. Recimo svojoj duši: „Dušo moja, 
pokaj se prije nego li ti smrt dođe. 

Doista, smrt će ti doći iznenada! Zar ne znaš da te smrt 
čeka?! 

Zar ne znaš da je kabur tvoja druga kuća?! Zemlja tvoja 
druga postelja! 

Crvi tvoji drugi prijatelji! Zar se ne bojiš da ti Melek smrti 
dođe dok si u grijehu?! 



\i 



Hoće li ti tada koristiti kajanje?! Tvoj plač i izgovor, hoće 
li ti biti primljeni?! Sta ti je, o dušo moja, okrećeš se od 
Ahireta a on ti je svaki dan bliži, dok žudiš za Dunjalukom 
a on ti je svaki dan dalji?!" 

4. Udaljimo se od mjesta griješenja. Ne približujmo im se! 
Sjetimo se hadisa o čovjeku koji je ubio devedeset devet 
ljudi. 

Sjetimo se kada mu je učenjak rekao: „Idi u tu i tu zemlju. 
U njoj stanuju ljudi koji iskreno robuju Allahu pa im se i ti 
pridruži i nipošto se ne vraćaj u svoju sredinu jer je ona 
pokvarena." (Muttefekun a/e/h) Na pustimo loše društvo. 
Promijenimo broj telefona, mjesto stanovanja, ulicu i put 
kojim smo uobičavali odlaziti i vraćati se. 

Znajmo da je Allahov poslanik, sallallahu 'alejhi ve sellem, 
re ka o:„Co v/e/c je na vjeri svoga prijatelja, zato neka svako 
od vas gleda s kim se druži." (Ebu-Davud i Tirmizi a šejh 
Albani ga je ocijenio dobrim) 

5. Razmišljajmo o posljedicama grijeha 

6. Svojoj duši pričajmo o Džennetu i džennetskim ljepotama 
koje je Uzvišeni Allah obećao i pripremio pokornima, a 
pričajmo joj i o Džehennemu i njegovoj patnji koja čeka 
nepokorne. 

7. Zaposlimo svoju dušu korisnim radom. Čuvajmo se 
slobodnog vremena kojeg obično uljepša šejtan. 

Znajmo da ukoliko ne zaposlimo svoju dušu u hajru 
(dobru), ona će nas uposliti u šerru (zlu). 

8. Dobro upoznajmo svoje strasti, kontrolišimo ih i 
suzbijajmo, suprostavljajmo im se. 

Doista, nema ništa opasnije po čovjeka od njegovih 
strasti. 



Svevišnji Allah je rekao: 



„Vidiš li onoga koji je svoju strast za svoga boga 
uzeo!" (Prijevod značenja El-Furkan, 43.) 

9. Pridržavajmo se i svih drugih stvari koje će nam pomoći u 
našem iskrenom pokajanju, poput: dove Allahu, čestog 
spominjanja Njega Uzvišenog i traženja oprosta od 
Njega, učenja Kur'ana sa razmišljanjem o njegovim 
poukama i porukama, naoružavanja strpljenjem, posebno 
na samom početku. 

USLOVI (ŠARTOVI) ISKRENE TEWBE - 

POKAJANJA 

1 . Iskreno se pokajati Uzvišenom Allahu za počinjene 
grijehe. 

2. Priznati da je dotično loše djelo grijeh. 

3. Ostaviti odmah djelo koje je grijeh. 

4. Žaljenje za vremenom koje je provedeno u grijesima 
i nepokornosti Allahu. 

5. Čvrsto odlučiti da se istom grijehu više nikada neće 
vratiti, jer, kako da pokajanje bude ispravno i iskreno, 
ako čovjek namjerava da se nekada u budućnosti vrati 
istom grijehu. 

6. Ukoliko je grijeh učinjen prema nekome od ljudi, 
potrebno je od iste osobe zatražiti halala i ukoliko je 
uzurpirano njegovo pravo, neophodno je da mu se isto 
nadoknadi. 

7. Da se pokajanje učini na vrijeme, tj. prije smrti, prije 

nego što čovjek ugleda Meleka smrti ili prije nego li se 
Sunce pojavi sa zapada. 

Rekao je imam Kurtubi, rahmetullahi alejhi: "Nije dovoljno 
da bi Tewba bila ispravna kod naših učenjaka i uleme da 
samo kaže: Ja sam se pokajao, sve dok se na njemu ne 
bude vidjelo ono što je suprotno prvim postupcima, pa 
tako ako bi recimo čovjek bio Murted (otpadnik od vjere) 
znak njegove tewbe bi bio da se vrati Islamu ispoljavajući 
sve njegove oznake i propise, a ako bi pak ta osoba bila 
od grješnika na njoj bi se nakon tewbe trebalo da vide 
znaci dobrih djela i tako dalje u svim stvarima u kojima 
čovjek nakon tewbe pokaže suprotno onome na čemu je 
bio prvi puta (prije tewbe)." 

Rekao je Sufjan Ibn Ujejne, rahmetullahi alejhi: "Tewba je 
milost kojom je Allah počastio samo ovaj Ummet mimo 
drugih Ummeta, dok je Tewba kod sinova Israilovih (Benu 
Israil) bila ubistvo." 

PROPISI KOJI SE VEŽU ZA TEVVBU 
(POKAJANJE) 

Rekao je imam Kurtubi, rahmetullahi alejhi, u Tefsiru 
(komentaru) riječi Allaha, azze ve dželle: 

t-^Jji £j* Ojj^j "f 3^^3 £j*J' dji^Ju Ćji^l ^lil ij^ Z>ffl ^| 



"Allah prima pokajanje samo od onih koji učine kakvo 
hrđavo cijelo samo iz lakomislenosti, i koji se ubrzo 
pokaju; njima će Allah oprostiti. — A Allah sve zna i mudar 
je. Uzaludno je kajanje onih koji čine hrđava djela, a koji, 
kad se nekom od njih približi smrt, govore: "Sad se zaista 
kajem!", a i onima koji umru kao nevjernici. Njima smo 
bolnu patnju pripremili." (Prijevod značenja sura An-Nisa, 
ajet broj 17-18). 

Ummet Muhammeda, sallallahu alejhi ve sellem, je složan 
da je Tewba (Pokajanje) FARD AJN (Stroga obaveza 
svakog pojedinca) shodno riječima Allaha, azze ve 
dželle: 

"I svi se Allahu pokajte, o vjernici, da biste postigli ono što 
želite." (Prijevod značenja sura An-Nur, ajet broj 31 ). 

Kao i riječima Uzvišenog: 

hvA] ^Oi ^ ^ JLp £Jg! O l3 jiplj Ijjjj OJ ^1 l3j 5^ 



"O vi koji vjerujete, učinite pokajanje Allahu iskreno, da bi 
Gospodar vaš preko ružnih postupaka vaših prešao i da 
bi vas u džennetske bašče, kroz koje rijeke teču uveo, na 
Dan u kojem Allah neće osramotiti Vjerovjesnika i one koji 
su zajedno sa njim vjerovali; svjetlo njihovo će ići ispred 
njih i s njihove desne strane. "Gospodaru naš" - govori će 
oni — "učini potpunim svjetlo naše i oprosti nam jer Ti, 
doista, sve možeš." (Prijevod značenja, sura Et-Tahrim, 
ajet broj8) 

Dakle, naredba na pokajanje je stroga obaveza (Fard 
ajn) u svakom vremenu i svakom prostoru, i ona biva 
ispravna tj. Tewba, ukoliko se čovjek pokaje od grijeha a 
pri tome čini ili je počinio neki drugi grijeh koji nije iz 
istoga domena i iste vrste grijeha od kojeg se kaje u 
određenom momentu, i ovo je ispravan stav Ehli Sunneta 
(koji su kazali da nema razlike od grijeha do grijeha 
kada se čovjek kaje i treba da pokaje jer je Tewba 
obaveza za sve grijehe bili oni veliki ili mali) koji je u 
suprotnosnosti sa stavom Mu'tezila (koji su kazali da 
čovjek ne može biti pokajnik ako ima pri sebi ili čini neki 
drugi grijeh mimo onoga za koji se kaje). 

Ovdje je lijepo da se napomene da čovjek ukoliko hoće 
da se pokaje za svoje grijehe to će učiniti odjedanput 
bez da mora da nabraja i sjeća se svih pojedinačnih 
grijeha kroz vrijeme koje je proživio a za njih se nije 
pokajao, naprotiv čovjek će da se kaje za grijehe 
pojedinačno ukoliko ih se sjeća i zna, no ukoliko bi se 
pokajao za sve grijehe koje je počinio to mu inša'AIlah 
biva dovoljno. 



Primjer rečenom: Čovjek je činio grijeh ili uzimao Kamatu 
(ar. Riba) zato što nije znao da je to Kamata, no kada je 
čuo riječi Allaha, azze ve dželle: 

[y:YVA] 

"O vjernici, bojte se Allaha i od ostatka kamate 
odustanite, ako ste pravi vjernici." (Prijevod značenja sura 
Al-Beqara, ajet broj 278). 

Taj grijeh u njegovim očima postane veliki, pa čovjek 
zastane i opet razmisli dobro pa uvidi da je on mnogo 
puta zapadao i uzimao Kamatu - u ovom slučaju biva 
ispravno da se on pokaje odjedanput za sve ono što je 
uzimao i jeo od kamate i nije obavezan da striktno 
odredi vrijeme i prostor upražnjavanja dotičnog grijeha. 

Na ovakav način će čovjek da se kaje i od svih ostalih 
grijeha koje se nađu pri njemu kao što je: Gibet, Nemimet 
kao i svi drugi grijesi koje je Allah, azze ve dželle, 
zabranio a koje čovjek nije u vremenu činjena znao da su 
Haram ili pak nije imao snage da im se odupre. 

ISKRENO POKAJANJE (TEWBETU EN- 

NASUH) 

Rekao je imam Kurtubi u komentaru (tefsiru) ajeta: 



hvA] iaS ^ ^ 'ip Uji o ili y*v 3 i^j d ^1 i2j 6^ 

"O vi koji vjerujete, učinite pokajanje Allahu iskreno, da bi 
Gospodar vaš preko ružnih postupaka vaših prešao i da 
bi vas u džennetske bašče, kroz koje će rijeke teći, uveo, 
na Dan u kojem Allah neće osramotiti Vjerovjesnika i one 
koji su zajedno sa njim vjerovali; svjetlo njihovo će ići 
ispred njih i s njihove desne strane. "Gospodaru naš" - 
govori će oni — "učini potpunim svjetlo naše i oprosti nam 
jer Ti, doista, sve možeš." (Prijevod značenja sura At- 
Tahrim, ajet broj 8). 

Osnova riječi Tewbetu En-Nasuh se vraća i ima značenje 
El-Hulus tj. Iskrenost. 

Dok islamski učenjaci i Ulema ovoga Ummeta imaju 
podijeljeno mišljenje šta se misli pod riječju Et-Tewbetu 
En-Nasuh na dvadeset i tri mišljenja, neka od njih su: 

1 . Nema povratka na ono prije zbog čega se Tewba čini. 

2. Iskreno i istinsko pokajanje, ovo mišljenje zastupaju: Omer 
Ibn Hattab, Ibn Mesud, Ubej Ibn Kab i Muaz Ibn Džebel 
koji ovu predaju i mišljenje podiže i pripisuje Allahovom 
Poslaniku, sallallahu alejhi ve sellem. 

3. Iskreno i potpuno pokajanje. Rekao je Hasan El-Basri: 
"Iskreno pokajanje je ono pri kojem čovjek mrzi grijeh koji 
je počinio a kojeg je prethodno volio, i svaki puta kada 
se sjeti toga grijeha on Allaha, azze ve dželle, moli da 
mu oprosti taj prijestup." 



4. To je ono pokajanje za koje čovjek nije siguran da li je 
primljeno ili ne, odnosno čovjek je stalno u strepnji zbog 
bojazi da ne bude primljena. 

5. Neki su kazali, to je ono pokajanje koje ne zahtjeva da 
se čovjek iznova kaja odnosno da bude druga Tewba uz 
dotično pokajanje. 

6. Rekao je El-Kelbi: Tev/betu En-Nasuh je pokajanje i 
žaljene srcem, traženje oprosta jezikom (riječima), prezir i 
ne vraćanje na dotični grijeh, i potpuna sigurnost 
(samopouzdanost) da se neće nikada vratiti tome grijehu. 

7. Rekao je Seid Ibn Musejjeb, rahmetullahi alejhi: Iskreno 
pokajanje je ono kojim se čovjek sam kaje odnosno na 
koje čovjek sam sebe savjetuje i primorava. 

8. Rekao je Kurtubi, rahmetullahi alejhi: "Iskreno pokajanje 
je ono koje pri sebi objedini četiri stvari: Traženje oprosta 
jezikom, udaljavanje od toga grijeha udovima i tijelom, 
srčana odlučnost da se čovjek neće vratiti istoimenom 
grijehu i ostavljanje lošeg društva i prijatelja koji navode 
na grijeh." 

9. Rekao je Sufjan Es-Sevri, rahmetullahi alejhi: "Četiri su 
znaka iskrenog pokajanja: Da se čovjek osjeća malim, 
poniznim, slabašnim i otuđenim (stranim)." 

1 0. Rekao je Fudajl Ibn Ijjad, rahmetullahi alejhi: Iskreno 
pokajanje je ono pri kome čovjek stalno i uvijek vidi pred 
sobom grijeh koji je počinio kao da je on uvijek tu - pred 
njegovim očima. 



1 1. Dok od Ibn Semaka, rahmetullahi alejhi, se prenosi da je 
kazao: Iskreno pokajanje je ono pri kome čovjek osjeća 
stid od Allaha, azze ve dželle, kao da je grijeh stalno 
pred njegovim očima. 

1 2. Rekao je Ebu Bekr El-Verrak, rahmetullahi alejhi: "Iskreno 
pokajanje je ono pri kome čovjek osjeti da mu je Zemlja 
postala tijesna zbog ono što je počinio, baš onako kako 
se navodi od one trojice o kojima Kur'an govori." 

1 3. Rekao je Ebu Bekr El-Vasitij, rahmetullahi alejhi: "Iskreno 
pokajanje je ono pokajanje koje se čini da bi čovjek sebe 
zaštitio na ahiretu, a iskreno pokajanje nema nikakva 
udjela na dunjaluku, dakle to je Tewba da bi sebe čovjek 
sačuvao od grijeha." 

14. Rekao je Zu En-Nun: "Tri su znaka iskrene Tewbe: 
Skromnost (mala količina) u govoru, hrani i spavanju." 

15. Rekao je Eš-Sekik, rahmetullahi alejhi: "Iskrena Tewba je 
ona u kojoj čovjek stalno kori sam sebe, neprestano se 
kaje za počinjeno djelo i kloni se svega ružnog kako bi 
spokojno uspio." 

KADA ČOVJEK DA SE POKAJE? 

Rekao je imam Kurtubi, rahmetullahi alejhi, komentarišući 
riječi Allaha, azze ve dželle: 

"Allah prima pokajanje samo od onih koji učine kakvo 
hrđavo cijelo samo iz lahkomislenosti, i koji se ubrzo 
pokaju; njima će Allah oprostiti. — A Allah sve zna i mudar 
je. Uzaludno je kajanje onih koji čine hrđava djela, a koji, 
kad se nekom od njih približi smrt, govore: "Sad se zaista 
kajem!", a i onima koji umru kao nevjernici. Njima smo 
bolnu patnju pripremili." (Prijevod značenja sura An-Nisa, 
ajet broj 17-18). 

Značenje riječi Allah, azze ve dželle: "... i koji se ubrzo 
pokaju...", po Ibn Abbasu i Suddiju ima značenje: "Prije 
smrtne bolesti (bolesti od koje čovjek preseli), odnosno 
prije nego li čovjek zapadne u smrtne muke." 

Prenosi se od Dahaka, rahmetullahi alejhi, da je kazao: 
"Svako pokajanje koje biva prije smrti ima značenje i 
smatra se pokajanjem na koje se odnose riječi Allaha, 
azze ve dželle: "... i koji se ubrzo pokaju...' 



ii u 



Rekao je El-Hervi, rahmetullahi alejhi: Značenje riječi 
Allaha, azze ve dželle: "... i koji se ubrzo pokaju..." jeste 
da se čovjek pokaje ubrzo nakon što počini grijeh koji za 
sobom povlači obavezu tewbe." 

DA LI JE TAIB (POKAJNIK) OBAVEZAN DA 
SE PRILIKOM ČINJENJA TEWBE OKUPA? 

Nije propisano čovjeku pokajniku da se prilikom činjenja 
tewbe okupa (to nije vadžib a niti mustehab), osim ukoliko 



bi pokajnik bio čovjek koji je mušrik (nevjernik) pa primi 
Islam u tom slučaju propisano je da se čovjek okupa, no i 
po ovom pitanju Islamski učenjaci su se razišli da li je to 
kupanje vadžib (obavezno) ili mendub (pohvalno). 

U hadisu Kajsa Ibn Asima, radijjallahu anhu, se bilježi: 
"Da je on primio Islam na rukama Allahova Poslanika, 
sallallahu alejhi ve sellem, pa mu je Allahov Poslanik, 
sallallahu alejhi ve sellem, naredio da se okupa vodom i 
sidrom." (Hadis bilježe petorica osim Ibn Madže, a 
također isti hadis zabilježili su Ibn Hibban i Ibn Huzejme). 

Od Ebu Hurejre, radijjallahu anhu, se prenosi da je 
kazao: "Sumarne, radijjallahu anhu, primio je islam pa je 
Allahov Poslanik, sallallahu alejhi ve sellem, naredio da 
otprate Sumarnu do kuće (zida) nekog od ljudi i da mu 
narede da se tamo okupa." (Hadis bilježe imami Ahmed, 
Abdurrezak, Bejheki, Ibn Huzejme i Ibn Hibban). 

Svi ovi hadisi su dokaz da je propisano da čovjek kada 
primi Islam da se okupa, dok je imam Ahmed stava da je 
osoba koja prima Islam obavezna u svakom slučaju da se 
okupa, dok je pak imam Safija, rahmetullahi alejhi, 
kazao: "Nevjernik koji prima Islam, ako nije džunub onda 
mu biva mustehab (pohvalno) da se okupa, a ako je 
džunub onda mu je obaveza da se okupa - i ovo je ono 
što je bliže istini kada govorimo o kafiru koji prima Islam 
po prvi put, a dok je drugačiji propis za murteda 
(otpadnika) od vjere." 

DA LI ČINJENJE ISTOG GRIJEHA VIŠE 
PUTA SPREČAVA TEWBU (POKAJANJE)? 



Rekao je imam Kurtubi, rahmetullahi alejhi, u komentaru 
riječi Allaha, azze ve dželle: 

"I za one koji se, kada grijeh počine ili kad se prema sebi 
ogriješe, Allaha sjete i oprost za grijehe svoje zamole - a 
ko će oprostiti grijehe ako ne Allah? — i koji svjesno u 
grijehu ne ustraju." (Prijevod značenja sura Ali-lmran, ajet 
broj 1 35). 

Riječi Allaha, azze ve dželle: "...i koji svjesno u grijehu ne 
ustraju...", mnogo je predaja po pitanju značenja ovih 
rijeci. 

Rekao je El-Hasan Ibn El-Fadl: "Značenje riječi: i koji 
svjesno u grijehu ne ustraju... to znači da su oni spoznali 
da imaju Gospodara koji grijehe prašta i koji također za 
iste kažnjava." 

Rekoh (imam Kurtubi): "Ovo značenje je ustvari ono što je 
došlo u hadisu od Ebu Hurejre, radijjallahu anhu, u kome 
stoji: Od Allahova Poslanik, sallallahu alejhi ve sellem, se 
prenosi da je kazao, rekao je Allah, azze ve dželle: "Moj 
rob počini grijeh pa kaže Gospodaru moj oprosti mi 
grijeh, a Allah, Uzvišeni kaže: Moj rob počini grijeh pa 
zatraži oprosta jer on zna da ima Gospodara koji prašta 
i koji uzima (kažnjava) za grijehe. Potom se opet vrati 
grijehu pa kaže Gospodaru moj oprosti mi grijehe - i to 



je spomenuo dva puta, i na kraju kaže: Radi šta hoćeš jer 
sam ti ja već dosita oprostio." (Hadis bilježi imam Muslim). 

I u ovome hadisu je dokaz ispravnosti tewbe nakon što je 
čovjek poništi vraćajući se istom grijehu (bez namjere 
prethodno da se vrati grijehu, no Sejtan ga obmane pa 
počini isti grijeh). 

PRIMANJE TEVVBE OD STRANE ALLAHA, 

AZZE VE DŽELLE 

Rekao je imam Kurtubi, rahmetullahi alejhi, u komentaru 
(Tefsiru) ajeta: 

"Allah prima pokajanje samo od onih koji učine kakvo 
hrđavo djelo samo iz lakomislenosti, i koji se ubrzo 
pokaju; njima će Allah oprostiti. — A Allah sve zna i mudar 
je. Uzaludno je kajanje onih koji čine hrđava djela, a koji, 
kad se nekom od njih približi smrt, govore: "Sad se zaista 
kajem!", a i onima koji umru kao nevjernici. Njima smo 
bolnu patnju pripremili." (Prijevod značenja sura An-Nisa, 
ajet broj 17-18). 



Kada se čovjek pokaje, Allah, azze ve dželle, je u izboru 
da oprosti i primi njegovu Tewbu ako hoće, ili pak da mu 
njegovo pokajanje odbije ako to hoće - Allah, azze ve 
dželle, ima potpuni izbor u svemu bez da bude pitan 
zašto je šta učinio. 

Stoga, Allah, azze ve dželle, je tvorac svega što postoji i 
vlasnik njegov, i zbog svoje neograničene moći i vlasti 
Uzvišeni čini šta hoće, kada hoće i kome hoće. 

No, Allah, azze ve dželle, nas je obavijestio da je On taj 
koji prima pokajanje i koji prašta kao što se navodi u 
ajetima: 

U 4i*jj olŽlfJi /jp y**lj ?2^f <J^ %j^\ ?h*i <S^ j&j 

"On prima pokajanje od robova Svojih i prašta hrđave 
postupke i zna šta radite." (Prijevod značenja sura Aš- 
Sura, ajet broj 25). 

I riječima: 

"Zar ne znaju oni da jedino Allah prima pokajanje od 
robova Svojih i da samo On prihvaća milostinje, i da je 
samo Allah onaj koji prašta i da je On milostiv?!" 
(Prijevod značenja sura At-Tewba, ajet broj 104). 

I riječima: 

"Ja ću sigurno oprostiti onome koji se pokaje i uzvjeruje i 
dobra djela čini, i koji zatim na Pravome putu istraje." 
(Prijevod značenja sura Ta-Ha, ajet broj 82). 

U svim spomenutim ajetima Allah, azze ve dželle, je 
obavijestio nas da je On taj koji prima i prašta grijeha, a 
kada Allah nešto propiše sebi i obavijesti nas o tome 
onda ta stvar biva Vadžib (obaveza) i Allah, azze ve 
dželle, iz svoje pravednosti će je sigurno ispuniti. 

A ispravna Akida i ono na šta razum upućuje jeste da 
Allah ništa nije obavezan i ništa ne mora, no kako smo 
kazali ono što nam je došlo od našeg Gospodara, azze 
ve dželle, ukazuje da će Uzvišeni oprostiti onome ko mu 
se iskreno pokaje. 

DA LI TEWBA SPREČAVA IZVRŠENJE 
ŠERIJTASKE KAZNE? 

Rekao je imam Kurtubi, rahmetullahi alejhi, u komentaru 
riječi Allah, azze ve dželle: 

"Allah prima pokajanje samo od onih koji učine kakvo 
hrđavo cijelo samo iz lakomislenosti, i koji se ubrzo 
pokaju; njima će Allah oprostiti. — A Allah sve zna i mudar 
je. Uzaludno je kajanje onih koji čine hrđava djela, a koji, 
kad se nekom od njih približi smrt, govore: "Sad se zaista 
kajem!", a i onima koji umru kao nevjernici. Njima smo 
bolnu patnju pripremili." (Prijevod značenja sura An-Nisa, 
ajet broj 17-18). 

Nema razilaska kod islamskih učenjaka da Tewba 
(pokajanje) nije razlog da se ne izvrši neka Serijatska 
kazna, stoga su naši učenjaci kazali da čovjek kradljivac 
ili onaj koji nekoga potvori ukoliko učini tewbu to je 
između njega i Allaha, no njegov status na dunjaluku biva 
da se nad njemu izvrši adekvatna Serijatska kazna (sječa 
ruke, ili bičevanje). 

KADA SE TEWBA (POKAJANJE) NE PRIMA 

Bilježi imam Tirmizi predaju od Ibn Omera, radijjallahu 
anhuma, da je kazao: Rekao je Allahov Poslanik, 
sallallahu alejhi ve sellem: "Allah prima tewbu (pokajanje) 
roba sve dok mu duša ne dođe do grkljana." (Hadis je 
Hasnu Garib). 

Kada su u pitanju riječi Allah, azze ve dželle, iz sure Ali- 
Imran: 

"Onima koji postanu nevjernici, a bili su vjernici, i koji 
postanu još veći nevjernici, kajanje im se doista neće 
primiti, i oni su zbilja zalutali." (Prijevod značenja sura 
Ali-lmran, ajet broj 90). 

Rekao je imam Kurtubi, rahmetullahi alejhi: "Rekao je 
Katade, Ata' El-Harasani i Hasan El-Basri: Ovaj ajet je 



spušten povodom Jevreja koji nisu povjerovali u Isa'a, 
alejhi selam, i Indžil, pa su još nakon jasnih ajeta i dokaza 
povećali svoje nevjerstvo spram Muhammeda, sallallahu 
alejhi ve sellem, i spram Kur'ana. 

Dok značenje riječi Allaha, azze ve dželle: "... kajanje im 
se doista neće primiti..." biva da im Allah neće primiti 
pokajanje njihovo prilikom smrti." 

Dakle, Allah, azze ve dželle, neće primiti tewbu u tri 
slučaja: Kada duša dođe do grkljana, kada Sunce izađe 
sa zapada i kada nevjernicima smrtni čas nastupi, tj. 
kada vide da je istina bila nešto drugo što su konstantno 
poricali." 

ČUVAJ SE ODGAĐANJA TEVBE 



Dragi moj brate i cijenjena sestro, uistinu, čovjek ne zna 
kada će mu doći njegov edžel, kada će mu doći smrt, 
koliko je još ostalo od njegova života. 

To nijedan čovjek ne zna. Znajući ovo, pametan čovjek 
neće reći: „Ima još vremena da dođem do tevbe, da se 
pokajem. Pusti me da uživam u životu. Kada ostarim, 
pokajat ću se." 

Pametan čovjek, vjernik, dobro se čuva nemara i 
odgađanja tevbe. 

Dobro se čuva dugih nada. Žuri sa tevbom. Zna da je 
odgađanje tevbe takođe grijeh za koji opet treba da se 
pokaje. 

Zna da je obavezno učiniti tevbu odmah po počinjenom 
grijehu. 



Zna da ne smije dopustiti tminama grijeha da se jedna 
nad drugom nadvijaju, noseći na kraju smrt i prekidanje 
svake nade u povratak. 

Budimo od onih koji dobro poznaju suštinu i obaveznost 
tevbe. 

NE OBMANJUJ SE LIJEPIM I UGODNIM 

ŽIVOTOM 

Nemoj da te zavara i obmane to što neki ljudi 
svakodnevno prkose Uzvišenom Allahu svojim grijesima a i 
dalje žive lijepim i ugodnim životom. 

Ne zaboravi da Uzvišeni Allah daje dunjaluk onome koga 
voli ali i onome koga ne voli, međutim, iman - vjeru daje 
samo onome koga On, subhanehu ve te'ala, voli. 

Zato znaj da takvima Svevišnji Allah samo postepeno 
povećava zabludu, sve dok im smrt iznenada ne dođe. 

Ne zaboravi riječi Allaha, subhanehu ve te'ala: 

,,l kada bi zaboravili ono čime su opominjani, Mi 
bismo im kapije svega otvorili, a kad bi se onome što 
im je dato obradovali, iznenada bismo ih kaznili i oni 
bi odjednom svaku nadu izgubili." (Prijevod značenja El- 
En'am, 44.) 

Dragi moj brate, plemenita i cijenjena sestro, požurimo sa 
tevbom! 



Požurimo svome Gospodaru, Allahu, subhanehu ve te'ala, 
Njegovom oprostu i milosti! Bježimo od svojih strasti! 

Od grijeha! Od zavodljiva dunjalučka naslađivanja! 

Okrenimo se svome Gospodaru skrušeno i ponizno! 
Pokucajmo na vrata tevbe prije nego li se ona zatvore! 

Odmah večeras, ma koliki naš grijeh koji smo danas 
počinili bio, odmah večeras zatražimo oprosta za njega 
kod Uzvišenog Allaha. 

Ne zaboravimo da će On Svevišnji večeras pružiti Svoju 
ruku da primi pokajanja onih koji su danas griješili. 

Ne zaboravimo da se Uzvišeni Allah raduje našem 
pokajanju više nego mi samom našem boravku i opstanku 
na ovome svijetu! 

Požurimo prije nego li dođe onaj koji prekida sve slasti, 
onaj koji sve nade i očekivanja čini beskorisnim i 
uzaludnim! Požurimo prije nego li bude kasno i vrata 
tevbe se zatvore! 

Neka je sva hvala Allahu, Gospodaru svih svjetova i neka 
je salavat i selam na Allahova poslanika, Muhammeda i 
sve njegove ashabe. 




www.et-taqwa.co 



h 



* 







TEWBA 

- POKAJANJE - 

PROPISI I NJENA STVARNOST 

UREDNIK: 



Safet Suljić 




Islamski Dawetski Web Porta 

ET-TAQWA 






